## Program pomoćničkog ispita za zanimanje graditelj metalnih brodova

### NN 5/2004 (15.1.2004.), Program pomoćničkog ispita za zanimanje graditelj metalnih brodova

# ministarstvo za obrt, malo i srednje poduzetništvo

**175**

Na
temelju stavka 4. članka 53. Zakona o
obrtu (Narodne novine, br. 49/03), ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE GRADITELJ METALNIH BRODOVA

I.

Svrha pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i programom
za zanimanje graditelj metalnih brodova (Narodne novine, br. 84/ 97), nužna za
obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za
praktični dio ispita zadaje se, u skladu s nastavnim planom praktičnog dijela
naukovanja, praktična zadaća (uradak i radne probe) iz područja:

1. ručna i strojna obrada
   materijala za gradnju brodova;
2. uporaba i održavanje alata,
   strojeva, uređaja i mjerila za gradnju metalnog broda;
3. obrada brodskih elemenata;
4. predmontiranje brodskih
   elemenata u sekcije;
5. izrada i montaža metalnih
   konstrukcija;
6. gradnja
   metalnog broda;
7. održavanje i popravci
   metalnog broda.

Ispitanik mora u
zadanom roku primjereno pomoćničkom statusu izraditi uradak i obaviti radnu
probu. Ispitna komisija na temelju dolje navedenih uradaka i radnih proba
zadaje ispitaniku jedan do tri uratka i jednu do tri radne probe. Ispitna
komisija može i samostalno predložiti uratke i radne probe koje će zadati
ispitaniku.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Izrada šablona i kontura, trasiranje u naravnoj veličini rebara i pregrada | Kandidat mora znati izabrati i pripremiti alate i pribor za izradu šablona i kontura, te opremu i uređaje za trasiranje (vrpce, letvice, utege, optičke uređaje, računala). Kandidat mora znati izraditi šablone i konture, prenijeti dimenzije s crteža s umanjenim mjerilom na pod trasirnice (ručno, optički, mehanografski), te izvršiti kontrolu |
| Izrada  i montaža rebara i pregrada | Kandidat mora znatiizabrati potreban  materijal  izrade prema svojstvima i namjeni, izabrati i pripremiti alate, strojeve i uređaje prema radnom postupku, utvrditi redoslijed postupaka izrade rebara i pregrada,  te izraditi i montirati rebra i pregrade |
| Izrada i montaža dijela oplate | Kandidat mora znatiizabrati potreban  materijal za izradu prema svojstvima i namjeni, izabrati i pripremiti alate, strojeve i uređaje prema radnom postupku, utvrditi redoslijed postupaka izrade rebara,  te izraditi, dotjerati i montirati dijelove oplate |
| Izrada i montaža dijela brodske  palube | Kandidat mora znatiutvrditi redoslijed postupaka izrade dijela brodske palube, izabrati potreban  materijal za izradu prema svojstvima i namjeni, izabrati i pripremiti alate, strojeve i uređaje prema radnom postupku, te izraditi i montirati dijelove brodske palube |
| Ugradnja prozora | Kandidat mora znati ugraditi fiksni prozor s mogućnošću otvaranja |
| Ugradnja brodske opreme | Kandidat mora znatiizabrati i  alate, pribor  i uređaje za ugradnju , utvrditi redoslijed postupaka ugradnje te ugraditi brodsku opremu |

# RADNA PROBA

|  |  |
| --- | --- |
| Vrsta radne probe | Opis radne probe |
| Prepoznavanje materijala | Kandidat mora znati prepoznati  nekoliko vrsta materijala koji se koriste u metalnoj brodogradnji  na osnovi  vanjskog  izgleda (čelik, nehrđajući čelik, mjed,  bronca, Al - legure) |
| Prepoznavanje pojedinih elemenata strukture brodskog trupa | Kandidat mora znati prepoznati elemente brodskog trupa na nacrtima i gotove elemente u radionici, npr. limove oplate, rebra, uzdužnjake, sponje, pražnice grotla, dvodna, unutrašnje oplate dvodna, hrptenice, rebrenice, otvore za olakšanje na rebrenicama, pramčane i krmene statve, uzdužne i poprečne pregrade itd. |
| Zamjena cinkova protektora | Kandidat mora znati izabrati potreban  materijal, izabrati i pripremiti alate i uređaje,  te zamijeniti protektor na brodovima u remontu |
| Mjerenje dimenzija | Kandidat mora znati izabrati potrebne  mjerne instrumente i uređaje za mjerenje dimenzija (metar, pomično mjerilo, etaloni, mikrometar itd.) te izvršiti mjerenja |
| Izrada dijelova ručnom obradom metala | Kandidat mora znati izabrati alate za ručnu obradu, znati rukovati  ručnim alatima te izvesti postupke ručne obrade (sječenje, piljenje, turpijanje, rezanje tankih limova, narezivanje navoja) |
| Izrada dijelova strojnom obradom metala | Kandidat mora znati izabrati  strojeve  za strojnu obradu, znati rukovati  strojevima te izvesti postupke strojne obrade (bušenje, rezanje, brušenje, sječenje, piljenje) |
| Zavarivanje i plinsko rezanje limova | Kandidat mora znati izabrati i pripremiti alate, pribor  i uređaje za zavarivanje i plinsko rezanje, utvrditi postupke zavarivanja  i izvesti zavarivanje |
| Priprema spojeva prije zavarivanja | Kandidat mora znati izabrati  alate, pribor  i uređaje za pripremu spojeva zavara te pripremiti spojeve prije zavarivanja, ovisno o debljini materijala |

Pri izradi praktične zadaće ispitanik (naučnik) se mora pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

NASTAVNI PREDMET

*Tehnologija zanimanja*

1.
Osnove proizvodne tehnike

2.
Osnove materijala

3.
Osnove strojeva i uređaja

4.
Osnove upravljanja i informatizacije

5.  Osnove
elektrotehnike

6.
Materijali za gradnju broda

7.  Obrada
limova i profila

8.
Trasiranje u brodogradnji

9.
Predmontaža brodskog trupa

10. Montaža na mjestu gradnje

11. Izrada, opremanje, kontrola i predaja
sekcija

12. Redoslijed montaže na lež

13. Oprema i spajanje na opremu

14. Porinuće broda

15. Remontni radovi

###### Tehnološke vježbe

1.
Osnove tehničkog komuniciranja

2.
Osnove tehnike ispitivanja i mjerenja

3.
Tehnički podaci, pogonske vrijednosti i propisi

4.
Tehnološki postupci, razvijanje i trasiranje

Stručni račun

1.  Matematike
i računske osnove

2.
Izračunavanje plaća

3.
Izračunavanje materijala i fizikalnih veličina

4.
Izračunavanje troškova

OCJENJIVAČKI LIST

**I.** **PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Priprema tehničko-tehnološke dokumentacije | 0 – 10 |
| Priprema radnog mjesta i red u radnim   prostorijama | 0 – 10 |
| Izbor radnih postupaka, strojeva, uređaja, alata i materijala. | 0 – 10 |
| Izvođenje postupaka  izrade zadanog uratka | 0 – 20 |
| Način rukovanje mehaniziranim alatima | 0 – 10 |
| Redoslijed i ispravnost postupka u rukovanju ručnim alatima i uređajima | 0 – 10 |
| Racionalna uporaba energije | 0 – 10 |
| Racionalna uporaba materijala | 0 – 10 |
| Kvaliteta i točnost izrade | 0 – 10 |
| Upotreba tehničko-tehnološke dokumentacije | 0 – 10 |
| Mjere zaštite na radu | 0 – 10 |
| Brzina i spretnost te vrijeme izrade uratka | 0 – 10 |
| Završni izgled uratka | 0 – 10 |
| UKUPNO BODOVA | 140 |

BODOVNA LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

## II.  STRUČNO – TEORIJSKI DIO

          Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

           Ocjena se utvrđuje prema ovoj ljestvici:

BODOVNA LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne od 30 do 59 posto (%) bodova, upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-36  Zagreb, 17. prosinca 2003 |  |

Ministar

**Željko Pecek**,
v. r.

Ostalo, NN 5/2004-175